open-index/open-wikipedia-markdown huggingface dataset:
פייג' הווארד

**פייג' קרלייל הווארד** (באנגלית: **Paige Carlyle Howard**; נולדה ב-5 בפברואר 1985) היא שחקנית קולנוע וטלוויזיה אמריקאית.

## ביוגרפיה
היא בתו של הבמאי רון הווארד. אחותה היא השחקנית ברייס דאלאס הווארד.

הווארד למדה בבית הספר לאמנויות טיש באוניברסיטת ניו יורק.

## קריירה
האוורד ביצעה את הופעת הבכורה שלה בתיאטרון וינייארד בניו יורק, כשגילמה את מארי רוז במחזה של ג'יימס מתיו ברי, "מארי רוז", שביימה טינה לנדאו.

לאחר תפקידים אורחים בסדרות הטלוויזיה "מדיום" ו-"90210", הופיעה פייג' בהופעת בכורה שלה בתפקיד ראשי בסרט הקומדיה "קיץ מסחרר" לצד ג'סי אייזנברג בשנת 2009. הסרט זכה לשבחי הביקורת. לאחר מכן קיבלה תפקידים ראשיים בסרטים כמו "המעסיק" ו-"Cheesecake Casserole".

ב־25 במאי 2013 זכתה האוורד בפרס השחקנית המשנה הטובה ביותר בפרסי הסרטים בלוס אנג'לס על תפקידה בסרט "המעסיק".

## פילמוגרפיה

## קישורים חיצוניים

## הערות שוליים

קטגוריה:תאומים אמריקאים
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
לימיניין

**לִימִינְּיֶּין** (בנורווגית: **Limingen**, בסאמי דרומית: **Lyjmede**) הוא אגם בעיריות רוירוויק ולירן במחוז טרנדלג שבנורווגיה. זהו האגם השמיני בגודלו בנורווגיה. גובה פני האגם הוא 418 מטר מעל פני הים ושטחו הוא 94 קילומטרים רבועים. נקודת העומק המקסימלית באגם היא בעומק של כ-192 מטר ועומקו הממוצע הוא 87 מטר. נפחו של האגם הוא 8.34 קילומטר מעוקב. האגם גובל מצפון באגם טונשן. הגבול עם שוודיה מרוחק מהאגם בכ-725 מטר.

מפלס האגם מוסדר על ידי סכרים. נהר רוירוויקלבה זורם לקצה הצפוני של לימינגן מאגם וקטרן, דרך סכר. המים זורמים דרך מנהרה לתחנת הכוח רוירוויקפוס, בכפר רוירוויק.

## הערות שוליים

קטגוריה:טרנדלג: ימות ואגמים
טונשן

**טונשן** (בנורווגית: **Tunnsjøen**; בסאמי דרומי : **Dåtnejaevrie**) הוא אגם בנפות רוירוויק ולירן במחוז טרנדלג שבנורווגיה. שטחו של האגם הוא 100.18 קמ"ר. מדרום לאגם נמצא האגם לימינגן וממערב נמצא הגבול עם שוודיה. גובה פני האגם הוא 358 מטר מעל פני הים ונפחו הוא 8.68 קילומטר מעוקב. עומקו המקסימלי של האגם הוא בעומק של כ-220 מטרים. זהו האגם השביעי בגודלו בנורווגיה.

## הערות שוליים

קטגוריה:טרנדלג: ימות ואגמים
של מי החיים האלה לעזאזל? (סרט)

**של מי החיים האלה לעזאזל?** (באנגלית: **Whose Life Is It Anyway?**) הוא סרט דרמה אמריקאי משנת 1981, בבימויו של ג'ון בדהאם, עם ריצ'רד דרייפוס וג'ון קסאווטס בתפקידים הראשיים.

התסריט נכתב על ידי רג'ינלד רוז והוא מבוסס על המחזה "של מי החיים האלה לעזאזל?" של בריאן קלארק שהופק ב-1972 כסרט טלוויזיה וב-1978 הועלה בברודוויי בהפקה שהייתה מועמדת לפרס טוני גם כן עם ריצ'רד דרייפוס בתפקיד הראשי.

העלילה היא על פצוע תאונה משותק בכל גופו שמבקש להפסיק את הטיפול בו כדי שיוכל למות ולהפסיק את מצבו הבלתי נסבל. זו דרמה המעלה שאלות מוסריות קשות על זכות האדם על גופו והחופש להחליט על חייו ומותו.

ב-2019 הועלתה גרסה נשית למחזה בתיאטרון חיפה, עם אסי לוי בתפקיד הראשי.

## תקציר העלילה
קן הריסון (ריצ'רד דרייפוס) הוא פסל שנפגע קשה בתאונת דרכים לאחר שבהיסח דעת נכנס עם רכבו מתחת למשאית. בגלל שבר בעמוד השדרה הצווארי הוא משותק בארבעת גפיו וגם זקוק לטיפולי דיאליזה לאחר שכליותיו נכרתו.

חברתו פאט (ג'אנט אילבר) מבקרת אותו מדי יום אבל לאחר שמנהל המחלקה ד"ר אמרסון (ג'ון קסאווטס) מגלה לו כי אין סיכוי לשיפור במצבו הנוירולוגי, הוא מגיע להחלטה שאין לו רצון לחיות כך והוא מבקש ממנה שלא תבקר אותו יותר.

קן שומר על חוש ההומור שלו ונקשר לד"ר סקוט (כריסטין לאטי) לאחות מרי ג'ו (קאקי הנטר) ולסניטר הג'יימקני ג'ון (תומאס קרטר). האחות והסניטר מחבבים אותו ומסדרים לו בסתר במרתף בית החולים, הופעת להקת רגאיי ונותנים לו לעשן ג'וינט.

ד"ר אמרסון מתנגד לבקשת קן בטענה שהוא בדיכאון עמוק שפוגע בכושר השיפוט שלו.

קן נפגש עם העורך דין שלו, קרטר היל (בוב בלבן) ומשכנע אותו להגיש תביעה למשפט.

בגלל מצבו מתנהל המשפט בבית החולים. קן טוען כי אינו רוצה שימיתו אותו אלא רוצה פשוט להשתחרר מבית החולים כי זאת זכותו הבסיסית וכי הדיכאון אינו פתולוגי אלא תגובתי למצבו ולא פוגע בכושר השיפוט שלו.

לאחר דיון מחליט השופט (קנת מקמילן) לאשר את בקשתו של קן. ד"ר אמרסון מתיר לו להמשיך להישאר בבית חולים ללא טיפול עד שימות.

## צוות השחקנים

## קישורים חיצוניים

* קדימון לשל מי החיים האלה לעזאזל?, באתר יוטיוב
* הבמאי ג'ון בדהאם מספר על הסרט, באתר יוטיוב
* החלטת השופט, באתר יוטיוב

## הערות שוליים

קטגוריה:סרטי 1981
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי ריצ'רד דרייפוס
קטגוריה:סרטי דרמה אמריקאיים
קטגוריה:סרטי יונייטד ארטיסטס
קטגוריה:סרטי בתי חולים
קטגוריה:התאבדות בקולנוע
קטגוריה:סרטים על התאבדות
קטגוריה:סרטי ג'ון בדהאם
טורגון, מלך גונדולין

**טורגון** (באנגלית: **Turgon**) הוא מלך בדיוני, המופיע בסיפורי הלגנדריום של טולקין. טורגון היה מלך גונדולין ועלף מן הנולדור. טורגון היה בנו השני של פינגולפין, אחיהם של פינגון, ארד'ל, ואביה של ידריל. בבלריאנד, טורגון היה מלך גונדולין והמלך העליון לנולדור לאחר מות אחיו פינגון. במשך מאות שנים של העידן הראשון, טורגון נשאר מוסתר בהצלחה ממורגות עד שבגידה מתוך גונדולין הביאה את נפילתה.

## ביוגרפיה
ממוזער|ממלכתו הראשונה של טורגון בוינימר
באלדמר טורגון היה שרוי בידידות עם בניו של פינרפין, והתנגד לתוכניתו של פאנור לרדוף אחרי מורגות לאחר גניבת הסילמרילים, אך בסופו של דבר בחר ללכת אחריהם לארץ התיכונה והפך לאחד הגולים. אשתו אלנווה אבדה כאשר חצתה את ההלקרקסה אך טורגון ובתו ידריל הגיעו לנברסט, שם בנה את וינימר ואסף אליו שליש מהנולדור מעדת אביו פינגולפין ומספר גדול של עלפי סינדר.

בשנת 50 לעידן הראשון, טורגון הונחה על ידי הולאר אולמו לייסד ממלכה חשאית ונתגלה בפניו העמק הנסתר של טומלדן בהרי אכוריאת (ההרים המקיפים). לאחר 52 שנים של עבודה חשאית, הוביל טורגון את עמו לגונדולין, שם שלט למעלה מ-500 שנה, תוך התעלמות רבה מאירועי מלחמות בלריאנד.

כמאתיים שנה לאחר ייסוד גונדולין נסעה אחותו של טורגון, ארד'ל, להיפגש עם בני פאנור. אולם היא אבדה וחזרה עם בנה מיגלין כעבור כמה שנים. לאחר מותם של אאול ושל ארד'ל, טורגון לקח את מיגלין תחת חסותו והפך אותו לבן טיפוחיו. מיגלין אהב בחשאי את בתו של טורגון ידריל, אך היא דחתה אותו.

פאר שלטונו של טורגון בגונדולין לא הופרע עד לדאגור ברגולך, אז נשא טורגון את גופת אביו פינגולפין, שנהרג בידי מורגות, על ידי ת'ורונדור, שר העיטים. שנתיים אחר כך ת'ורונדור הביא אליו את הורין ואת הואור, אותם טיפח במשך שנה ואז הרשה להם לחזור לדור-לומין. בשלב זה, טורגון חזה את אבדון הנולדור, והוא שלח בחשאי ימאים מערבה בניסיון להשיג את רחמי הולאר. אף אחת מהמשימות הללו לא צלחה ורק אחד הספנים שנשלחו, וורונווה, שרד את ים הצללים וסלל את הדרך לבואו של טואור לגונדולין.

בשנת 472 לעידן הראשון טורגון הצטרף לאיחוד מיד'רוס עם צבא של עשרת אלפים עלפים ולחם לצד אחיו פינגון בנירנת ארנוידיאד. העלפים הובסו ופינגון נהרג, אך הקרבתם של הורין, הואור ובית הדור אפשרה לטורגון, שלאחר מות אחיו הפך למלך העליון על הנולדור, לסגת עם שרידי צבאו מבלי לחשוף את מיקומה של גונדולין. 

כשטואור הגיע לגונדולין בשנת 496 לעידן הראשון, טורגון קידם את פניו בברכה כשליחו של אולמו וכבנו של הואור, אך בגאוותו ובהשפעתו של מיגלין, סירב להיענות לעצתו של אולמו לברוח לשערי הסיריון. כעת הופנו מלוא זדונו ומחשבותיו של מורגות לעבר טורגון ועירו הנסתרת גונדולין, הנצר האחרון לבית פינווה ששלט בממלכה בארץ התיכונה. לבסוף, בסיוע בגידתו של מיגלין, מורגות גילה את מיקומה של גונדולין, וטורגון נהרג בהגנה על העיר.

## טורגון ומורגות
כמלך גונדולין, תואר כי טורגון היה לבוש "מלבושים לבנים, עם חגורה של זהב, ועטרת ספירים הייתה על ראשו".

מורגות חשש ממנו מאוד, ואומרים בוולינור שמורגות ידע עוד אז שמבית טורגון יגיע חורבנו. ואמנם, נכדו של טורגון, אארנדיל היה זה שגרם בעקיפין לנפילתו במלחמת החרון.

## עץ משפחה

קטגוריה:שר הטבעות: דמויות
צ'לסי קאטלר

**צ'לסי קאטלר** (באנגלית: **Chelsea Cutler**; נולדה ב-11 בפברואר 1997) היא זמרת-יוצרת ומפיקה מוזיקלית אמריקאית מווסטפורט, מדינת קונטיקט, ארצות הברית. היא הוציאה את אלבום האולפן הראשון שלה, *How to Be Human*, ב-17 בינואר 2020, על ידי ריפבליק רקורדס. האלבום הגיע למקום ה-23 וה-51 במצעד בילבורד 200 ומצעד האלבומים הקנדי בהתאמה.

## ראשית חייה
צ'לסי קאטלר נולדה וגדלה בווסטפורט, מדינת קונטיקט, ארצות הברית. בילדותה, היא ניגנה בכלים אקוסטיים, והפיקה מוזיקה אלקטרונית בתיכון. עוד בבית הספר התיכון, ב-2014, קאטלר החלה לפרסם גרסאות כיסויים ושירים מקוריים בחשבון ה-SoundCloud שלה. היא המשיכה לפרסם מוזיקה לחשבון ה-SoundCloud שלה גם בזמן שהיא למדה בקולג' אמהרסט , שם שיחקה גם כדורגל. מאוחר יותר, היא החליטה לעזוב את הקולג' כדי להמשיך להתעסק במוזיקה במשרה מלאה, לאחר שהוצע לה תפקיד חימום בסיבוב ההופעות הלאומי של קווין XCII  באביב 2018.

## קריירה
עד ל-2017 כמה משיריה של קאטלר (כולל "Your Shirt") זכו להרבה הזרמות מדיה. באותה השנייה, זה הוביל למספר שיתופי פעולה, וביניהם Louis the Child  ("Slow Down Love"), איוקאי  ("The Shine"), Kidswaste ("Tonight") וקסבו  ("Found You"). היא חתמה על חוזה תקליטים עם חברת התקליטים Ultra Music בסוף 2017 והוציאה את המיני-אלבום הראשון שלה, *Snow In October*. לאחר שחיממה את קווין XCII  בסיבוב ההופעות שלו בתחילת 2018, הוציאה קאטלר שני מיקסטייפים עצמאיים, *Sleeping With Roses* ו-*Sleeping With Roses II*. היא גם יצאה לשני סיבובי הופעות עצמאיים.

במרץ 2019, היא חתמה עם חברת הקליטים Republic Records. זמן קצר לאחר החתימה, היא הוציאה את המיני-אלבום, brent, יחד עם הזמר-יוצר האמריקאי, ג'רמי צוקר. במיני-אלבום זה, היה את הסינגל "you were good to me". סינגל זה בוצע בשידור חי בתוכנית הטלוויזיה האמריקאית, The Today Show. במאי 2019, שיתפה פעולה עם קייגו בסינגל "Not OK". שיר זה היה שיתוף הפעולה השלישי שלה (אחרי "Slow Down Love" ו-"The Shine") שהופיע במצעד שירי הדאנס/אלקטרוני של הבילבורד, והגיע בשיאו למקום 9.

בסוף 2019, קאטלר החלה להוציא סינגלים חדשים, ביניהם "How To Be Human" ו-"Lucky" (בהשתתפות אלכסנדר 23). לצד "Sad Tonight", הסינגלים הופיעו באלבום הבכורה שלה, *How To Be Human*, שיצא ב-17 בינואר 2020 על ידי Republic Records. ב-23 בינואר 2020, ביצעה את הסינגל "Sad Tonight", בתוכנית הטלוויזיה האמריקאית, *[[Late Night with Seth Meyers]]* . השיר הזה היה השיר הראשון של קוטלר שנכנס למצעד 40 שירי המיינסטרים של הבילבורד, והגיע בשיאו, במרץ 2020, למקום 32. באפריל 2020, היא הוציאה עם קווין XCII  ו-Louis the Child  את הסינגל "Little Things".

ב-2020, קאטלר הייתה אמורה להופיעה בפסטיבל קואצ'לה, שבוטל בגלל מגפת הקורונה. ביוני 2020 היא הוציאה גרסה משל עצמה לשיר "Crazier Things" בהשתתפות נואה קאהן.

קאטלר נכללה ברשימת פורבס 30Under30 לשנת 2022.

## דיסקוגרפיה
### אלבומי אולפן
* 2020: *How to Be Human*

### מיקסטייפים
* 2018: *Sleeping With Roses*
* 2018: *Sleeping With Roses II*

### מיני-אלבומים
* 2017: *Snow In October*
* 2019: *brent* (בשיתוף ג'רמי צוקר)
* 2019: *brent (live in new york)* (בשיתוף ג'רמי צוקר)
* 2021: *Brent Forever* (בשיתוף ג'רמי צוקר)

## קישורים חיצוניים
* 

## הערות שוליים

קטגוריה:פזמונאיות אמריקאיות
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:אמניות ריפבליק רקורדס
קטגוריה:פורבס 30Under30
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
אגם סולדל

**אגם סולדל** (נורווגית: Suldalsvatnet) הוא האגם השישי בעומקו בנורווגיה. עומקו הוא 376 מטר והוא שוכן בנפת סולדאל שבמחוז רוגלנד שבנורווגיה. שטחו של האגם הוא 28 קמ"ר וגובה פני האגם הוא בגובה של 69 מטרים. נפחו הוא 4.49 קילומטר מעוקב.

## קישורים חיצוניים

## הערות שוליים

סולדל
אלטווטן

**אלטווטן** (בנורווגית: **Altevatnet**, ב: **Álddesjávri**) הוא האגם ה-11 בגודלו בנורווגיה והאגם הגדול ביותר במחוז טרומס ופינמרק. שטחו של האגם הוא 79.71 קמ"ר והוא נמצא בנפת  שבמחוז טרומס ופינמרק. אורכו כ־38 ק"מ ורוחבו כ־2.5 ק"מ. בצדו הצפון-מערבי של האגם נמצא סכר. גובה פני האגם הוא 489 מטרים מעל גובה פני הים ועומקו המקסימלי הוא 99 מטרים.

האגם שוכן כ-10 קילומטרים מהגבול עם שוודיה והוא ממוקם בין שני פארקים לאומיים:  ו. מי האגם זורמים צפונה לנהר , הנשפך לנהר , ולבסוף מגיעים לפיורד .

## קישורים חיצוניים

## הערות שוליים

קטגוריה:נורווגיה: ימות ואגמים
טיראיפיור

**טיראיפיור** הוא אגם בנורווגיה השוכן 40 קילומטרים צפונית מערבית לאוסלו והוא האגם החמישי בגודלו בנורווגיה עם שטח של 139 קמ"ר. נפחו של האגם הוא 13 קילומטר מעוקב. עומקו של האגם הוא 295 מטר וגובה פני האגם הוא 63 מטר מעל פני הים. המקור העיקרי של מי האגם הוא נהר בגנה.

## גאוגרפיה
ימין|ממוזער|מפת טיראיפיור
טיראיפיור ממוקם במחוז ויקן והוא גובל בנפות הול, ליאר, מודום ורינגריקה. באגם יש שלושה איים: אוטויה, סטורויה ופרוגנויה.

## טבח הירי 2011
ב-22 ביולי 2011, באי אוטויה התרחש טבח במחנה נוער  של מפלגת העבודה הנורווגית.

## קישורים חיצוניים

* 

## הערות שוליים

קטגוריה:מזרח נורווגיה: ימות ואגמים
סאלסוואטנה

**סאלסוואטנה** הוא אגם בנפות נמסוס וניירהסן במחוז טרנדלג שבנורווגיה. עומקו המקסימלי הוא 464 מטרים, וזהו האגם השני הכי עמוק בנורווגיה ובאירופה (אחרי אגם הורנינדל). יש הטוענים שעומקו המקסימלי הוא 482 מטרים. האגם שוכן קרוב מאוד לאוקיינוס. גובה פני האגם הוא כ-9 מטרים מעל פני הים.

שטחו של האגם הוא 44.77 קמ"ר ונפחו הוא 6.87 קילומטר מעוקב. אורכו של קו החוף של האגם הוא 105.61 קילומטרים.

## הערות שוליים

קטגוריה:טרנדלג: ימות ואגמים
תומאס ואט גרגורי

**תומאס ואט גרגורי** (באנגלית: **Thomas Watt Gregory**; ) היה עורך דין ופוליטיקאי אמריקאי, שכיהן כתובע הכללי של ארצות הברית בשנים 1914–1919 בממשלו של הנשיא וודרו וילסון.
## ראשית חייו
תומאס גרגורי נולד בקרופורדסוויל, מיסיסיפי. ב-1881 הוא סיים את לימודיו בבית הספר ווב שבבל באקל, טנסי. ב-1883 הוא סיים את לימודיו באוניברסיטה הפרסביטריאנית הדרום-מערבית (כיום קולג' רודס) וכן למד באוניברסיטת וירג'יניה. ב-1884 הוא החל את לימודיו באוניברסיטת טקסס באוסטין ושנה לאחר מכן הוא סיים שם תואר במשפטים.

ב-1885 החל גרגורי לעסוק בעריכת דין באוסטין. הוא שימש כחבר בוועד המנהל של אוניברסיטת טקסס במשך שמונה שנים. על שמו נקרא אולם ספורט באוניברסיטה. ב-1892 הוא דחה הצעה להתמנות כעוזר התובע הכללי של טקסס וב-1896 דחה הצעה להתמנות כשופט במדינה, אך צבר ניסיון כתובע וכיועץ מיוחד למדינת טקסס.

גרגורי היה נציג לוועידה הארצית של המפלגה הדמוקרטית. ב-1913 הוא מונה כעוזר מיוחד לתובע הכללי של ארצות הברית בחקירה ובהליכים נגד "חברת הרכבת ניו יורק, ניו הייבן והרטפורד" .

## התובע הכללי של ארצות הברית
ב-1914 מינה הנשיא וודרו וילסון את גרגורי כתובע הכללי של ארצות הברית, ובתפקיד זה הוא כיהן עד 1919. על אף מחויבותו המתמשכת לרפורמה פרוגרסיבית, תפקודו של גרגורי כתובע הכללי עורר מחלוקות קשות בשל שיתוף הפעולה שלו עם המנהל הכללי של הדואר אלברט ברלסון ואחרים בנוהל המערכה לחיסול המחלוקת הפנימית במהלך מלחמת העולם הראשונה.

גרגורי סייע לנסח את חוק הריגול  של 1917 שהיה התפשרות על הערבויות החוקתיות לחופש הדיבור והעיתונות וקידם את העברתו. הוא עודד ביצוע מעקב משפטי על ידי "ליגת ההגנה האמריקאית"  וניהל את העמדתם לדין של יותר מאלפיים מתנגדים למלחמה. ב-1918 עלה הוא יכול היה לומר: "ניתן לומר שמעולם בהיסטוריה לא הייתה מדינה שנשלטה באופן כה יסודי".

ב-1916 ביקש הנשיא וילסון למנות את גרגורי כשופט בבית המשפט העליון של ארצות הברית, אך הוא דחה את ההצעה בשל שמיעתו הלקויה, רצונו להשתתף במערכת הבחירות של וילסון לכהונה שנייה ובשל אמונתו שהוא חסר את המזג הנחוץ לכהן כשופט. גרגורי היה חבר בוועידה התעשייתית השנייה של וילסון ב-1919 וב-1920.

תומאס ואט גרגורי נפטר ב-26 בפברואר 1933 כאשר שהה בניו יורק כדי להיוועד עם פרנקלין דלאנו רוזוולט כתוצאה מדלקת ריאות. הוא נטמן באוסטין.

## קישורים חיצוניים

* תומאס ואט גרגורי באת מחלקת המשפטים של ארצות הברית 
* Handbook of Texas Online: Thomas W. Gregory
* 

## הערות שוליים

קטגוריה:אמריקאים ילידי מיסיסיפי
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל וודרו וילסון
קטגוריה:בוגרי מכללת רודס
קטגוריה:בוגרי אוניברסיטת וירג'יניה
קטגוריה:בוגרי בית הספר למשפטים באוניברסיטת טקסס באוסטין
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1861
קטגוריה:אמריקאים שנפטרו ב-1933
גאורג פון רוזן

**יוהאן גאורג אוטו פון רוזן** (בגרמנית: **Johan Georg Otto von Rosen**; 13 בפברואר 1843 – 3 במרץ 1923) היה צייר שוודי, שהתמחה בציורי היסטוריה ודיוקנאות. 

## ביוגרפיה
הוא נולד בפריז. כשהיה בקושי בן חמש חזרה משפחתו לשוודיה כתוצאה מהמהפכה הצרפתית בשנת 1848. אביו היה הקונסול הכללי, אדולף יוג'ין פון רוזן (1797–1886) שעבד עבור רשויות ציבוריות וממלכתיות בבניית רכבת שוודית. 

בין השנים 1855–1861 למד באקדמיה השוודית המלכותית לאמנויות. לאחר שסיים את לימודיו, ביקר בלונדון כדי לראות את התערוכה הבינלאומית בשנת 1862, שם הושפע מהציורים על נושאי ימי הביניים והרנסאנס שנוצרו על ידי הנדריק לייס. מאוחר יותר הוא העיר שכשעזב את לונדון הוא היה "מבוגר ב -300 שנה". בשנה שלאחר מכן בילה זמן מה בסטודיו של לייס באנטוורפן.

בהשראת חוויה זו, כשחזר הביתה הוא צייר סצנה היסטורית של ״כניסת המהפכן סטן סטור הזקן״ לסטוקהולם. הוא זכה לשבחים על ידי המלך אוסקר השני וקיבל "מדליה מלכותית". זמן קצר לאחר מכן יצא לסיור בים התיכון - ביקור במצרים, ארץ ישראל, סוריה ויוון וחזרה דרך הונגריה. בשנת 1866 הוא ביקר ברומא, ואז נסע לאנטוורפן, שם התגורר עם לייס עד מותו בשנת 1869. לאחר מכן עבר לעבוד עם האמן קרל פון פילוטי במינכן.

לאחר חזרתו לשוודיה, בשנת 1872 הוא התקבל כחבר באקדמיה המלכותית השוודית. הוא הועלה לפרופסור בשנת 1874 והיה פרופסור מן המניין בשנת 1880. הוא שמר על התפקיד עד 1908. הוא כיהן גם שתי קדנציות כמנהל האקדמיה; 1881-1887 ו-1893–1899. במהלך הקדנציה הראשונה שלו, הוא הסתכסך עם קבוצת סטודנטים מתנגדים לשיטות האקדמיה. 

בשנים 1892 עד 1900 הוא היה יו"ר ארגון זכויות בעלי החיים (Djurens Rätt) שהתנגד לניסויים בבעלי חיים.

הוא קיבל מספר רב של אותות הצטיינות, כולל מסדר כוכב הקוטב (1891) ומסדר ואסה (1897). בשנת 1915 הוא קיבל כמה אותות הצטיינות שקשורות למאמץ המלחמתי: מסדר איזבלה הקתולית, מסדר מסדר הדנברוג, מסדר ליאופולד ולגיון הכבוד הצרפתי.

הוא נקבר בסטוקהולם.

ניתן לראות את עבודותיו במוזיאון הלאומי, ספריית אוניברסיטת אופסלה ובמוזיאון גטבורג.

## גלריה

Erik XIV, King of Sweden (Georg von Rosen) - Nationalmuseum - 18157.tif|אריק ה-14 מלך שוודיה
The Christmas Fair (Georg von Rosen) - Nationalmuseum - 24400.tif|יריד קריסמס
Georg von Rosen-Den förlorade sonen.jpg|הבן האובד
The Sphinx (1907), painting by Georg von Rosen (1843-1923).jpg|הספינקס


## קישורים חיצוניים

## הערות שוליים

קטגוריה:ציירים שוודים
קטגוריה:ילידי 1843
קטגוריה:נפטרים ב-1923
המכון הגבוה למוזיקה בתוניס

**המכון הגבוה למוזיקה בתוניס** (בערבית: **المعهد العالي للموسيقى بتونس**) הוא אחד ממוסדות ההשכלה הגבוהה בתוניס. מכון זה הוקם בשנת 1982.

במהלך השנה האקדמית 2007–2008 מנה המכון 431 סטודנטים, ומתוכן 130 סטודנטיות.

## בוגרים בולטים
בין הבוגרים הבולטים של המכון היא נביהה כרולי .

## קישורים חיצוניים

* 

## הערות שוליים

קטגוריה:מוסדות מוזיקליים
קטגוריה:תוניסיה: אוניברסיטאות ומכללות
קטגוריה:תוניס
מפל לון קריק

**מפל לון קריק** (באנגלית: **Lone Creek Falls**) הוא מפל הממוקם כ-9 ק"מ מהכפר סאבי במפומלנגה, דרום אפריקה. גובהו של המפל הוא 70 מטר והוא נשפך לנהר בלייד.

## קישורים חיצוניים

## הערות שוליים

קטגוריה:דרום אפריקה: גופי מים
לון קריק
קטגוריה:מפומלנגה: גאוגרפיה
מפל מק-מק

**מק-מק** הוא מפל מים שנשפך אל נהר מק-מק במפומלנגה שבדרום אפריקה. גובהו של המפל הוא 65 מטרים.

המפל מוכר בציבור, מכיוון שהוא נראה בחלקו מכביש R532 בין סאבי לגראסקופ.

נכון ל-2021, המפל מחולק לשני אפיקים נפרדים, אך במקור, היה רק מפל אחד שנקרע לשניים בשנת 1873 על ידי פיצוץ של כורי זהב.

## קישורים חיצוניים

## הערות שוליים

קטגוריה:דרום אפריקה: גופי מים
קטגוריה:אפריקה: מפלי מים
קטגוריה:מפומלנגה: גאוגרפיה
מפרץ ג'נובה

**מפרץ ג'נובה** (נקרא גם מפרץ גנואה; באיטלקית: **Golfo di Genova**) הוא החלק הצפוני ביותר של הים הליגורי. רוחבו של המפרץ הוא כ-145 קילומטרים. המפרץ נמשך מהעיר אימפריה במערב עד לה ספציה במזרח. העיר הגדולה ביותר על חופי המפרץ היא ג'נובה.

## קישורים חיצוניים

* 

## הערות שוליים

קטגוריה:איטליה: מפרצים
מפרץ פטהייה

**מפרץ פטהייה** (בטורקית: **Fethiye Körfezi**) הוא מפרץ בים התיכון בדרום מערב טורקיה. הערים פטהייה וגוצ'ק  ממוקמות סביב המפרץ. זהו אזור פופולרי לתיירות ויאכטות. עד שנת 1923 הוא היה ידוע כמפרץ מגרי, השם היווני של פטהייה.

## קישורים חיצוניים

[ממוזער|ימין|המפרץ בציורו של [לואיג'י מאייר, סביבות 1791]]

קטגוריה:מפרצים בים התיכון
קטגוריה:טורקיה: מפרצים
M7 טרקטור שלג

**M7 טרקטור שלג** (באנגלית: **M7 Snow Tractor**) הוא טרקטור שלג (בעיקר שימש לגרירת "קרוואן "M19") מתוצרת יצרנית המכונות **Allis-Chalmers** , שיוצר עבור הגיס האווירי של צבא ארצות הברית.

דגם "M7 טרקטור שלג" הוכנס לשירות צבאי בשנת 1944 ונועדו לשמש ככלי הצלה בבסיסים מרוחקים.

## ממאפייני "M7 טרקטור שלג"
טרקטור השלג "M7" (קוד דגם: "T26E4") תוקן באוגוסט 1943, והועבר לסטנדרט מוגבל בנובמבר 1944. הטרקטור נועד למשוך קרוואן שלג אחד מדגם "M19" (קוד דגם: "T48"). הטרקטור השתמש ברכיבי טרקטור חקלאיים רבים של אליס צ'למרס. כמו כן, השתמש ברכיבי הנעה רבים של ג'יפים מסוג "MB" כדי להפחית את דרישות מלאי החלפים של הצבא.

המאפיין המובהק של ה-"M7" הייתה מערכת הזחלים (halftrack). המסלול של הזחל ה- "M7" התנהל על שתי חגורות גומי ובתוכם ארבעה כבלי פלדה. למכונה הייתה נטייה שהזחלים ירדו בשימוש. מאפיין נוסף של הטרקטור והקרוואן הוא שאפשר להחליף את הצמיגים עם מגלשיים.

טווח נסיעה עמד על 160 מייל (257.495 ק"מ).

## "קרוואן M19"
ממוזער|300px|קרוואן M19
"קרוואן M19" יוצרו ב-2 סדרות: בשנת 1944 ובשנת 1950.

לקרוואן "M19" משקל נקי של 272.16 ק"ג (600 ליברה), ומטען של 907.2 ק"ג (2,000 ליברה). היה לו גוף עץ על מסגרת חלולה מפלדה, עם מכסה מנוע, חישוקים, לוחות צד וקצה ניתנים לניתוק בקלות, והוא היה מצויד בדרך כלל בתנור חימום ושתי אלונקות, בנוסף לתא גג אחורי כך שניתן היה להכפיל את הנגררים.

היו ל-"קרוואן M19" שלוש פונקציות עיקריות: חילוץ והתאוששות שבגינם היו מצוידים בשתי אלונקות ותנור כוח אדם, התחלת מטוסים (טפול לפני המראה), ונשיאת מטען, שעבורו הם יכולים להיות מופעלים עם או בלי מכסה המנוע מבד, קשתות עליונות, מסגרות צד וקצה.

יחידות "קרוואן M19" משנת ייצור 1944 הגיעו עם חישוקי לחימה מפוצלים MB / GPW רגילים ("Jeep trailer" ), יחידות משנת ייצור 1950 הגיעו עם חישוקים מוצקים בגודל 15 אינץ', שהיו ניתנים להחלפה וייתכן שהיו מג'יפים מ"סדרת M".

נראה כי המספרים הסידוריים ליחידות שיוצרו ב-1950 התחילו ב -1,000 ותוארכו בסביבות נובמבר אותה שנה, מה שמרמז על כך שהם הוסיפו להשלים קבוצה של מסמכי מקור של 1944 שהגיעו לנורווגיה, ונראה שהם היו בסביבות 1,150.

600 יחידות היו מספקים שני נגררים לכל "M7" שבנה אליס צ'למרס (Allis-Chalmers). הייצור הכולל המשוער היה סביב 750 יחידות (600 בשנת 1944 ו-150 בשנת 1950), אך נראה שקרונות נגררים רבים של 1950 שרדו עקב שימוש זהיר של צבא נורווגיה.

## ראו גם
* חתול שלג
* ח'רקובצנקה

## קישורים חיצוניים

* 
* 
* 

## הערות שוליים

קטגוריה:טרקטורים
קטגוריה:רכבי שלג
קטגוריה:כלי רכב צבאיים אמריקאיים
מפל ליסבון

**מפל ליסבון** (באנגלית: **Lisbon Falls**) הוא מפל מים בנחל ליסבון, יובל של נהר בלייד בפרובינציית מפומלנגה, דרום אפריקה. זהו המפל הגבוה ביותר במפומלנגה. בקרבתו נמצא מפל ברלין.

גובהו של המפל הוא 94 מטרים והוא נקרא על שם ליסבון, עיר הבירה של פורטוגל.

## קישורים חיצוניים

* 

## הערות שוליים

ליסבון
קטגוריה:מפומלנגה: גאוגרפיה
מפרץ פלמה

ממוזער|נמל פלמה, ממוקם בתוך המפרץ.|ימין
ממוזער|חוף פלמה, ממוקם בתוך המפרץ.|ימין
ממוזער|שקיעה במפרץ פלמה
**מפרץ פלמה** הוא מפרץ שנמצא מדרום לפלמה דה מיורקה, ספרד. המפרץ נמצא בדרום מערב האי הבלאארי של מיורקה. הנמל של פלמה דה מיורקה ממוקם על החוף הצפוני יחד עם כמה חופים מפורסמים. המפרץ גובל במערב כף קאלה פיגוארה, בצפון בעיר פלמה, בדרום הים התיכון ובמזרח הכף הלבן.

## קישורים חיצוניים

## הערות שוליים

קטגוריה:מפרצים בים התיכון
קטגוריה:ספרד: מפרצים
מפרץ קושדסי

**מפרץ קושדסי** (ביוונית: **Κόλπος Εφέσου**, בטורקית: **Kuşadası Körfezi**) הוא מפרץ ומצר קטן בים האגאי, המפריד בין האי היווני סאמוס לטורקיה. קושדסי היא עיירת נופש בחוף האגאי המערבי של טורקיה, במפרץ קושדסי. סאמוס ביוון גובל במפרץ מצפון וממזרח, וטורקיה גובלת ממערב. מצר מיקלה מפריד גם בין האי סאמוס לבין טורקיה, ומחבר בין מפרץ קושדסי למים מדרום מערב לטורקיה ודרומית לאי סאמוס.

ב-30 באוקטובר 2020 רעידת אדמה פגעה במפרץ וגרמה לצונאמי שהרג 117 אנשים בטורקיה ושניים באי סאמוס.

## קישורים חיצוניים

קטגוריה:קצרמר גאוגרפיה של יוון
קטגוריה:מפרצים בים האגאי
קטגוריה:יוון: מצרי ים
קטגוריה:מצרי ים בין-לאומיים
קטגוריה:טורקיה: מצרי ים
קטגוריה:טורקיה: מפרצים
קטגוריה:יוון: מפרצים
קטגוריה:גבול טורקיה–יוון
בן צבי אליאסי

**בן צבי אליאסי** הוא תת-אלוף (במילואים) שימש כמפקד משל"ט פיקוד העורף מחוז ירושלים וכיום מפקד צוות מג"דים בקורס בכירים בפקע"ר. 

## קריירה צבאית
בן צבי התגייס לצה"ל בשנת 1983. במלחמת המפרץ הראשונה בשנת 1991 בהיותו בדרגת סגן, תיפקד כקצין חילוץ בבה"ד 16 ובשנת 1992 עבר לתפקיד רמ"ד אימונים בבה"ד.

בשנת 1993 פיקד על הקורס הראשון של קציני חילוץ, תפקיד שביצע עד המחזור השלישי. לאחר מכן, ביצע תפקיד של רמ"ד מפקדים בבה"ד 16.

בשנים 1994–1996 יצא לקורס פו"ם "ברק" ולאחר מכן בשנת 1996 תיפקד כקצין אג"ם במחוז דן.
באותה השנה (1996), הוענקה לו דרגת סא"ל ומונה לראש ענף אימון יחידות בבה"ד 16. במקביל לתפקיד זה, ביצע תפקיד משני כמג"ד חילוץ בגדוד מילואים 972 של מחוז המרכז בפיקוד העורף.

בשנת 2000, מונה לסגן מפקד מחוז מרכז, ולאחר מכן בשנת 2004, מונה לראש ענף בק"ן פיקודי. במקביל לתפקיד זה, פיקד בן צבי על גדוד מילואים אב"כ 7673 של מחוז ירושלים.
בשנת 2007 יצא לקורס במכללה לביטחון לאומי (מב"ל) ובשנת 2008 הוענקה לו דרגת אל"ם ומונה לרמ"ח תו"פ בפיקוד. במקביל לתפקיד זה, פיקד על מפקדת נפת שרון.
עם שחרורו משירות קבע מצה"ל בשנת 2013, המשיך במסגרת שירות מילואים לבצע תפקידים נוספים כגון: מפקד צוות בקורס מ"פים וכמאמן רשויות גדולות.

בשנת 2019, הוענקה לבן צבי אליאסי דרגת תא"ל (במיל'.) ומונה למפקד קורס מג"דים של פיקוד העורף.

בשנת 2020, עקב משבר נגיף הקורונה מונה למפקד משל"ט מזרח ירושלים, בניסיון לצמצם את התפשטות הנגיף.

בן צבי אליאסי השתתף במשלחות סיוע צבאיות ברעידות אדמה שהתרחשו בהודו, טורקיה, יוון וטאבה.
בנוסף, השתתף בן צבי במבצעי חילוץ בארץ כגון: בית הקפה במזרח ירושלים, אסון ורסאי, פיצוץ בלון הגז בחיפה, קריסת מבנה בראס אל עמוד שבמזרח ירושלים, קריסת מבנה ברמאללה (לאחר הסכמי אוסלו) פיצוץ בלון הגז בנתניה, פיצוץ בלון גז בשכונת התקווה, ראס אל עמוד, אסון הרכבת בבית יהושע, אולם כדורסל בבאר שבע.

קטגוריה:חיילי פיקוד העורף
קטגוריה:תתי-אלופים בצה"ל
קטגוריה:ישראלים שנולדו ב-1963
מפרץ אוויה

**מפרץ אוויה** (ביוונית: **Ευβοϊκός Κόλπος**) הוא מפרץ בים האגאי בין האי אוויה (קו החוף הצפון מזרחי) לבין יוון (קו החוף הדרום-מערבי). אורכו של חלקו הצפוני של המפרץ הוא כ-80 ק"מ ורוחבו המרבי הוא 24 ק"מ, ואילו חלקו הדרומי אורכו כ-48 ק"מ, ורוחבו המרבי הוא 9 ק"מ.

## קישורים חיצוניים

* 

קטגוריה:מפרצים בים האגאי
קטגוריה:יוון: מפרצים
Flowers for Vases / Descansos

**Flowers for Vases / Descansos** (בעברית: **פרחים לאגרטלים / הפסקות**, מעוצב: **FLOWERS for VASES / descansos**) הוא אלבום האולפן השני של הזמרת-יוצרת האמריקאית היילי ויליאמס. האלבום יצא לאור ב-5 בפברואר 2021 על ידי חברת התקליטים אטלנטיק רקורדס.

## רקע והכרזה
בדצמבר 2020, הוציאה ויליאמס את המיני-אלבום *[[Petals for Armor: Self-Serenades]]*, שהכיל את השיר "Find Me Here" שטרם פורסם. ב-22 בינואר 2021, החל האתר הרשמי של ויליאמס להפנות לעמוד האינטרנט "Flowers for Vases", כאשר שהוא משמיע רצועות הדגמה של 15 שניות של שירים שטרם פורסמו. ב-29 בינואר, החלה ויליאמס לשלוח מתנות למעריציה, כגון חלקי גוף של בובה ונר מיסטי וגם בתוך האריזה מיוחדת נכלל תקליטור עם השיר "My Limb", אשר ביקשה ממעריצה להדליף את השיר. ויליאמס ססיפרה שהאלבום שלה נוצר בהשראת האלבום *[[Folklore (אלבום של טיילור סוויפט)|Folklore]]* של טיילור סוויפט, משנת 2020.

ב-4 בפברואר, הכריזה ויליאמס על צאת האלבום במדיה החברתית, יום לפני צאתו, באותו פרסום היא שיתפה את הקרדיטים לאלבום, והסבירה גם שהאלבום משמש כפריקוול או "עקיפה" מאלבום האולפן הראשון שלה *[[Petals for Armor]]*, משנת 2020.

## ביקורות
"Flowers for Vases / Descansos" נכלל במספר רשימות סוף שנה של השירים הטובים ביותר של 2021. מגזין *The Young Folks* דירג את האלבום ברשימתם "50 האלבומים הטובים ביותר של 2021" במקום ה-15. בחודש יוני 2021 נכלל האלבום ברשימת "האלבומים הטובים ביותר של שנת 2021 עד כה" של מגזין הרולינג סטון. האלבום דורג במקום ב-39 ברשימת "50 האלבומים הטובים ביותר של 2021" על ידי מגזין *[[הגרדיאן]].* גם *[[AllMusic]]* סקר את האלבום וכלל אותו ברשימתם "אלבומי הפופ הטובים ביותר לשנת 2021".

## רשימת רצועות

## מיקומי שיא

## קרדיטים וצוות
כל הקרדיטים שלהלן לקוחים מהאינסטגרם.
* היילי ויליאמס – שירה, כתיבה
* דניאל ג'יימס – הנדסה מוזיקלית
* קרלוס די לה גארזה – מיקסינג
* הבה קאדרי – מאסטרינג
* דנייס טונץ – עוזר הנדסה מוזיקלית
* לינדזי בירנס – כיוון יצירתי, צילום

## היסטוריית יציאות לאור

## קישורים חיצוניים

## הערות שוליים

קטגוריה:אלבומי היילי ויליאמס
קטגוריה:אלבומי הפתעה
קטגוריה:אלבומים באנגלית
קטגוריה:אלבומי פולק של אמנים אמריקאים
קטגוריה:אלבומי חברת אטלנטיק רקורדס
יוסף ויסמן

**יוסף (יוסי) ויסמן** (מרץ 1942 – 15 בינואר 2021) היה רופא ילדים ומומחה לאנדוקרינולוגיה, אשר היה חוקר עולמי במטבוליזם של העצם וכן של ויטמין D. ויסמן שימש כפרופסור באוניברסיטת תל אביב והיה מנהל היחידה למחלות עצם ומחלות מטבוליות ב.

## קורות חיים
ויסמן נולד בתל אביב ב-1942. אביו יעקב עלה מאוקראינה ועבד כפועל בניין. אמו, ברוריה, עלתה מפולין ועבדה כתופרת. בת דודותו אלימה הייתה ציירת ישראלית מפורסמת. למד בבית הספר "בלפור" ובעירוני ה'. בצבא שירת כמדריך בגדנ"ע, שם הכיר את פרופ' שמואל אדלשטיין, ביוכימאי, שהיה אז אחד החוקרים הבודדים בעולם שעסקו בוויטמין D.

ויסמן למד בית הספר לרפואה ב והתמחה ברפואת ילדים בבית החולים "הדסה" בתל אביב, תחת פרופ' צבי שפירר. ההתמחות המשנית שלו הייתה באנדוקרינולוגיה. הוא הצטרף למעבדה של אדלשטיין ב"איכילוב". בשנים הראשונות נהג לרקוח ויטמין די בעצמו עבור מטופליו. בהמשך ניהל את המרפאה והיה למנהל היחידה למחלות עצם ומחלות מטאבוליות בבית החולים. במקביל שימש כ-40 שנה כרופא ילדים מוערך בשכונת יד אליהו בתל אביב. בשנת 2021 נפטר ממחלת הקורונה.

## מחקריו
ויסמן פרסם כמאתיים מאמרים מדעיים בנושא ויטמין D, מטבוליזם של השלד. בשנת 1979 פורסמה בNATURE תגליתו שהשלייה מייצרת ויטמין D ונגזרות שלו בהריון. ויסמן הראה שניתן לרפא ילדים עם רככת מתנגודת לוויטמין די על ידי הזלפה קבועה של סידן לוריד. בין השאר חקר את המחסור בוויטמין D באוכלוסייה החרדית והערבית במדינת ישראל.

## קישורים חיצוניים

* דברים לזכרו של פרופסור ויסמן, האגודה הישראלית לאנדוקרינולוגיה
* 

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר בלפור (תל אביב)
קטגוריה:בוגרי תיכון עירוני ה' (תל אביב)
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאי ילדים ישראלים
קטגוריה:סגל אוניברסיטת תל אביב: רפואה
קטגוריה:סגל בית החולים הדסה תל אביב
קטגוריה:סגל המרכז הרפואי תל אביב ע"ש סוראסקי
קטגוריה:אנדוקרינולוגים ישראלים
קטגוריה:ישראלים שנפטרו במגפת הקורונה
קטגוריה:ישראלים שנולדו ב-1942
קטגוריה:ישראלים שנפטרו ב-2021
פרס צ'צ'יק

**פרס צ'צ'יק למחקרים בביטחון ישראל על שם סא"ל מאיר ורחל צ'צ'יק** הוא פרס ספרותי המוענק על ידי המכון למחקרי ביטחון לאומי מאז שנת 1995. הפרס מוענק לספרים ולעבודות מחקר בנושא ביטחון ישראל (ובכללן עבודות מוסמך אוניברסיטה ודיסרטציות), וערכו 30,000 שקל.

## זוכי הפרס

## קישורים חיצוניים
* פרס למחקרים בביטחון ישראל, באתר המכון למחקרי ביטחון לאומי
*
צ'צ'יק למחקרים בביטחון ישראל
קטגוריה:ישראל: היסטוריה צבאית
ים סרדיניה

**ים סרדיניה** הוא גוף מים בים התיכון בין הארכיפלג הספרדי של האיים הבלאריים והאי האיטלקי סרדיניה.

הנקודה העמוקה ביותר בים היא בעומק של כ-3,000 מטר, כ-150 ק"מ צפונית מערבית לאי מנורקה.

## ראו גם
* סרדיניה

## הערות שוליים

קטגוריה:איטליה: ימים
קטגוריה:ימים שוליים
קטגוריה:הים התיכון
יוליה צ'רנוי

**יוליה צ'רנוי** (נולדה ב-6 בדצמבר 1979) היא ספורטאית פאראלימפית ישראלית: קלעית וחותרת. זכתה בתחרות רובה מצב שכיבה 10 מטר במדליית זהב באליפות אירופה לקבוצות, במדליית ארד באליפות העולם באבו דאבי (2022) במדליית זהב באליפות העולם לימה פרו (2023), ובירי חופשי 60 כדור למרחק 50 מטרים במצב שכיבה, במדליית הארד

## ביוגרפיה
צ'רנוי נולדה בקזחסטן עם שיתוק מוחין קל, המקשה עליה את ההליכה ברגל ימין ושימוש ביד ימין והיא נעזרת במקל הליכה. היא עלתה לארץ ללא משפחתה בשנת 2000 מבלארוס דרך תוכנית מצטיינים.

צ'רנוי עובדת בחברת החשמל כמדריכה ומנהלת קורסים בבית הספר למנהיגות וטכנולוגיות מידע בחברה.

## קריירה ספורטיבית
בגיל 31 החלה בפעילות ספורט פאראלימפי, תחילה בענף הפארא-טריאטלון כחלק מקבוצת עמותת אתגרים.

מתאמנת בבית הלוחם תל אביב עם המאמן גיא סטריק.

### 2016
ייצגה את ישראל במשחקים הפאראלימפיים ריו דה ז'ניירו ב-2016 יחד עם ראובן מגנאג’י בענף החתירה, והגיעו למקום תשיעי בסירת חתירה זוגית מעורבת.

לאחר המשחקים בקשה לעבור למקצוע קליעה ברובה מסיבות אישיות ומקצועיות.

### 2018
צ'רנוי הגיעה למקום ה-12 באליפות העולם ב-2018, מתוך 47 משתתפים, במקצוע מעורב לנשים וגברים – רובה אוויר 10 מטר בשכיבה, כאשר צ'רנוי סיימה שלישית מבין הנשים.

### 2019
באליפות העולם 2019 אשר נערכה באוסטרליה, תחרות מעורבת לנשים וגברים, סיימה במקום השלישי במקצה 50 מטר חופשי במצב שכיבה, וזכתה במדליית ארד בקליעה. בזכות הישג זה, הפכה לספורטאית ה-16 במשלחת הישראלית למשחקים הפאראלימפיים בטוקיו 2020.

### טוקיו 2020
במשחקים שהתקיימו באוגוסט 2021, ייצגה צ'רנוי את ישראל בקליעה.

### 2022
במרץ 2022, זכתה במדליית זהב באליפות אירופה לקבוצות ברובה מצב שכיבה 10 מטר, יחד עם אלי חברה ועופר צור

בנובמבר 2022 זכתה במדליית ארד באליפות העולם באבו דאבי במקצה מעורב רובה אויר 10 מטר.

בשנה זו השיגה את הקריטריון לאולימפיאדת פריז.

### 2023
בספטמבר 2023 באליפות העולם בקליעה פראלימפית בלימה פרו, זכתה במדליית הזהב בירי ברובה אויר למרחק 10 מטרים, ולאחר מספר ימים זכתה במדליית ארד בירי חופשי 60 כדור למרחק 50 מטרים במצב שכיבה

## חיים אישיים
בזוגיות עם אפרת ואם לשניים

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* המשך פירוט השתתפותה בתחרויות המשחקים הפאראלימפיים באתר הרשמי של IPC 
* יוליה צ’רנוי, באתר הוועד הפאראלימפי הישראלי
* 
* 
* 

## הערות שוליים

קטגוריה:קלעיות
קטגוריה:קלעים ישראלים
קטגוריה:חותרות פאראלימפיות ישראליות
קטגוריה:קלעים פאראלימפיים ישראלים
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:חותרים במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:קלעים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:קלעים במשחקים הפאראלימפיים פריז (2024)
קטגוריה:ספורטאים ישראלים הסובלים משיתוק מוחין
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:ישראלים ילידי קזחסטן
קטגוריה:עולים בשנות ה-2000
קטגוריה:ספורטאיות לסביות
קטגוריה:ישראליות שנולדו ב-1979
קטגוריה:ישראלים שנולדו ב-1979
המשפחה שלי (סרט)

**המשפחה שלי** (ביפנית: **万引き家族**; בתרגום חופשי: "משפחת כייסים"; באנגלית: **Shoplifters**) הוא סרט דרמה יפני משנת 2018 שביום, נכתב ונערך על ידי הירוקאזו קורה־אדה. בכיכובם של לילי פרנקי וסאקורה אנדו. הסרט מגולל את סיפורה של משפחה ענייה המתקיימת מגניבה מחנויות, הבוחרת לאמץ בת עשירים מוזנחת.

קורה-אדה כתב את התסריט כשתהה על מהות המשפחה, ובהשראת דיווחים על עוני וגניבת חנויות ביפן. הצילומים החלו באמצע דצמבר 2017.

הסרט הוקרן לראשונה ב-13 במאי 2018 בפסטיבל קאן, שם זכה בפרס דקל הזהב. הסרט יצא לאור ביפן ב-8 ביוני 2018 וזכה להצלחה ביקורטית ומסחרית. בשנת 2018 זכה הסרט בפרס האקדמיה היפנית לקולנוע בקטגוריית הסרט הטוב ביותר של השנה. בנוסף, הסרט זכה בשלושה פרסי קולנוע מייניצ'י, כולל הסרט הטוב ביותר, ובפרס המסך של אסיה הפסיפיק לסרט העלילתי הטוב ביותר, והיה מועמד לפרס האוסקר לסרט הבינלאומי הטוב ביותר ולפרס גלובוס הזהב לסרט הזר הטוב ביותר.

## קישורים חיצוניים
* 

;ביקורות
*
*
;ראיונות
* 

## הערות שוליים

קטגוריה:זוכי פרס דקל הזהב
קטגוריה:טוקיו בקולנוע
קטגוריה:סרטי 2018
קטגוריה:סרטים ביפנית
קטגוריה:סרטים יפניים
קטגוריה:סרטים על משפחות
אלדאר באלינט

**אלדאר באלינט** (במקור עד 1906 **בלום**, בהונגרית: **Bálint Aladár**; נאג'פסק, 2 בדצמבר 1881 – בודפשט, 20 באפריל 1924) היה סופר, עיתונאי, מבקר, אביו של הצייר אנדרה באלינט, חותנו של אנטאל סרב.

## ביוגרפיה
אלאדאר בלום (באלינט) נולד במשפחה יהודית כבנם של מוריץ בלום ושל רגינה דויטש. לאחר סיום לימודיו הפך לפקיד במפעל. לאחר שסיפורו הקצר הראשון בכתב העת אורסאג-וילאג (Ország-Világ) שפירושו "ארץ-עולם" בשנת 1903 משך תשומת לב, הוא נכנס לקריירה של עיתונאי. באלינט התפרסם בקביעות בכתב העת נפסבה, שהיה שופר המפלגה הסוציאל-דמוקרטית ההונגרית ובשנת 1907 הפך לראש מדור האמנות היפה בעיתון. בשנת 1906 יצא לאור כרך משותף של שירים וסיפורים קצרים שלו ושל שירי אמיל מדראס בשם "עיר", שהוא גם ספרו הראשון. בשנת 1907 פרסם כרך של לימודי תולדות האמנות, "תמונות לעובדים". הוא היה כותב קבוע למגזינים "וילאג" (Világ), "האז" (Ház) ועוד. התרגום הראשון שלו היה המחקר של קונרד פידלר על הנס מארז. בשנת 1909 הפך למבקר אמנות בכתב העת הספרותי-אמנותי היוקרתי ניוגט. ב-5 במאי 1912 בבודפשט הוא התחתן עם אדית רוט, בתם של מוריץ רוט ופאני פרלס. אחד העדים היה ארנו אושבאט. הוא היה פעיל מאוד לעורר אהבה לאמנויות היפות במעמד הפועלים ולקדם הבנה של יצירות אמנות. בנרטיבים שלו הוא צייר דימויים אפלים של סבל וייסורי העיר הגדולה עם חוש חברתי מפותח.

## כתביו (חלק)
* העיר (סיפורים קצרים, עם אמיל מדראס (1906);
* כך קרה! (סיפורים קצרים);
* על ציורים עבור הפועלים. קארוי קרנשטוק (מונוגרפיה ביוגרפית).

## לקריאה נוספת
* לקסיקון יהודי הונגרי. 1929. אלדאר באלינט
* הלקסיקון ההונגרי הגדול (1994 עמודים 110–111. 

## קישורים חיצוניים

* 

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1881
קטגוריה:נפטרים ב-1924
מריאן ברנדוט

**מריאן ברנדוט** (בשוודית: **Marianne Bernadotte**; 15 ביולי 1924 – 16 במאי 2025) הייתה שחקנית ונדבנית שוודית, רעיית הנסיך זיגוארד.

## ביוגרפיה
מריאן לינדברג נולדה בהלסינגבורג, בצעירותה הוריה התגרשו והיא ניתקה קשר עם אביה. בנעוריה החלה להופיע באמפיתיאטרון בעיר שלה ולאחר מכן למדה בבית ספר למשחק בסטוקהולם. אחרי הלימודים החלה לעבוד כשחקנית בתיאטרון בבירה השוודית, בין הבמאים שהיא עבדה איתם היה אינגמר ברגמן. בנוסף שיחקה במספר סרטים. התיאטרון שעבדה בו נסגר לשיפוצים ב-1956.

היא למדה מספר קורסים בתקשורת, צרפתית ואמנות באוניברסיטת סטוקהולם ועבדה בחברת סותבי'ס, בשנות השבעים גם למדה בישול גורמה בקורדון בלו.

ב-1947 התחתנה עם הבן של שגריר סין בשוודיה לשעבר, נולדו להם שלושה ילדים שהאמצעי מביניהם נפטר כתינוק בן שנתיים, ב-1957 התגרשה ממנו.

ב-1961 נישאה לנסיך זיגוארד, בנו השני של גוסטב השישי אדולף, מלך שוודיה אותו הכירה כשעבד כמעצב במה בתיאטרון.

היא נודעה כאייקון אופנה, כאשת הנסיך היא נפגשה עם מעצב האופנה הצרפתי פייר בלמיין והם נהיו למכרים קרובים והייתה ידועה בקרב מעצבי ההוט קוטור. ב-1985 נבחרה על ידי מועצת האופנה הצרפתית לאחת מ-10 המתלבשות הטובות ביותר, טעמה בביגוד הוערך גם בקרב מעצבי האופנה בשוודיה.

היא עסקה רבות בפעילויות צדקה.

נפטרה בסטוקהולם ב-16 במאי 2025.

## קישורים חיצוניים

קטגוריה:שחקניות קולנוע וטלוויזיה שוודיות
קטגוריה:שחקני קולנוע וטלוויזיה שוודים
קטגוריה:שחקניות תיאטרון שוודיות
קטגוריה:שחקני תיאטרון שוודים
קטגוריה:שחקנים בני מלוכה ואצולה
קטגוריה:בית ברנדוט
קטגוריה:נשים שהגיעו לגיל מאה
קטגוריה:אישים שהגיעו לגיל מאה
קטגוריה:ילידות 1924
קטגוריה:שוודים שנולדו ב-1924
קטגוריה:נפטרות ב-2025
קטגוריה:שוודים שנפטרו ב-2025
תורבה אל-באי

ה**תורבה אל-באי** הוא מאוזוליאום מלכותי, הניצב בדרום מטרופולין תוניס, שבמדינת תוניסיה. הוא ממוקם ברחוב תורבה אל-באי 62, שנקרא על שמו.

המוזוליאום משמש כמקום קבורתם של רבים ממנהיגי שושלת חוסייניד למעט השניים האחרונים. למעשה, הוא המוזוליאום הגדול ביותר בתוניסיה כיום.

## עיצוב אדריכלי
המבנה הוא למעשה בלוק גדול בעל מספר קומות ובתקרתו כמה וכמה כיפות, כאשר הגדולות שבהן מצופות באבנים ירוקות הדומות במקצת לשריון צב. חזיתות המבנה מעוטרות בואפן רציף באמנות פילסטר ואנטבלטורות בסגנון איטלקי הצבועות בחום בהיר. הקברים שבתוכו, אשר חפורים באדמה, מכוסים בתבליטי שיש מעוצבים. אצל קברי הגברים חרוטים על הסרקופגים תרבושים או טורבנים. עם זאת, על קברי הנשים לא חרוט דבר, מלבד שמן.
קובץ:Tourbet dignitaires.JPG|קברים באחד מחללי המבנה
קובץ:Tourbet El Bey 25.JPG|תבליטים בסגנון איטלקי על קירותיו החיצוניים של המבנה
קובץ:Tourbet el bey 19.jpg|דגל תוניסיה מונף בכניסה הצדדית למוזוליאום
קובץ:Tourbet El Bey 17.JPG|פינת המבנה. ברקע נראית כיפה בעלת טקסטורה ייחודית של אבנים ירוקות
קובץ:Patio principal de Tourbet El Bey - Médina de Tunis.jpg|חלל פתוח במרכז המבנה
פנים המבנה מעוצב בסגנון המושפע מאוד מנוכחות איטלקית-רומית באותו אזור מעורב בסגנון אדריכלי מוסלמי-עות'מאני. המוזוליאום, המורכב משמונה חדרי קבורה שתקרתם היא כיפה, היושבת על פטיו. בין חדרי הקבורה ישנם חללים פתוחים, אך חלק מהחדרים מחוברים זה לזה.

הצד הדרום-מערבי של המבנה מיועד לקברי שלוש עשרה מהמנהיגים הגדולים במוזוליאום: הבאיים. חדר זה הוא מרובע, בעל קירות בגובה חמישה-עשר מטרים, והוא מזכיר במידה מסוימת מסגד עות'מאני: ארבעה עמודי צלב גדולים תומכים בכיפה מרכזית גדולה. זהו אחד משני המבנים היחידים הבנויים בצורה זו במחוז תוניס; המבנה השני הוא מסגד סידי מחרז. העיטור המורכב של החדר משלב השפעות איטלקיות, עות'מאניות ומברבריות; בחלק התחתון של הקירות והעמודים מוצבים לוחות שיש צבעוני בגובה של 2.5 מטרים, והכיפות מלאות קווי טיח דקים.

תקרות המאוזוליאום, שבחלק מהחללים היא קמרון ובחלקם כיפה, מעוטרות בסטוקו. לעיתים כמות הצבע ובגיוון של תקרת חדר מעידה על חשיבות האנשים הקבורים בו.

## שימור
במהלך המאה העשרים היה המקום די נטוש ומוזנח, אך שוקם בשנות השישים על ידי המכון הלאומי למורשת (INP) אשר הוקם שנים מעטות קודם לכן. עם זאת, המקום התדרדר ונזנח בשנית, ובשלב מסוים אף אוכלס על ידי חסרי בית באופן לא חוקי לזמן מה. בשנות התשעים המכון הלאומי למורשת החל בעבודות שיקום פעם נוספת ופתח משרד כרטיסים כדי לאפשר למבקרים להגיע למקום ובכך להזרים כסף לשימורו.

## קישורים חיצוניים

* סרטון פנים הפנים של התורבה אל באי
* ביקור וירטואלי בתורבה אל באי
* מידע באתר אונסק"ו במדינת תוניס

## הערות שוליים

קטגוריה:תוניס
מפרץ האיים הפטליים

**מפרץ האיים הפטליים** (ביוונית: **Κόλπος Πεταλιών**) מפרץ בים האגאי ביוון. הוא משתרע בין החוף המזרחי של אטיקה לקצה הדרומי של האי אוויה. המפרץ נקרא על שמם של האיים פטליים , השוכנים בחלק הצפון-מזרחי של המפרץ.

אורכו של המפרץ הוא כ-50 ק"מ ורוחבו כ-5 ק"מ.

## מקומות ליד המפרץ
* לאווריו
* פורטו ראפטי
* ארטמידה
* רפינה
* נאה מקרי
* איה מרינה
* סטירה
* מרמרי
* קריסטוס

## קישורים חיצוניים

קטגוריה:מפרצים בים האגאי
קטגוריה:יוון: מפרצים
יוסף דרזנין

**יוסף דרזנין** (נולד בשנת 1956) הוא יועץ ישראלי. היה בעבר מנכ"ל משרד ההתיישבות מנובמבר 2020 עד מאי 2021, וכן כיהן בעבר כמנכ"ל המשרד לשיתוף פעולה אזורי.

## ביוגרפיה
נולד בשנת 1956 בקיבוץ מפלסים.

דרזנין החל את דרכו בעולם הציבורי בשנת 1984, כעוזר נספח מודיעין בשגרירות ישראל בוושינגטון. במסגרת תפקידו עסק בחילופי מידע בין אמ"ן למודיעין הצבאי האמריקאי בתקופה סוערת במיוחד שכללה אירועי טרור רבים (Achille Lauro hijacking, TWA Flight 847, capture of William R. Higgins ועוד) עם שובו לישראל עסק בפיתוח עסקי בינלאומי ובמקביל היה עמית במועצה לאסטרטגיה גלובלית בוושינגטון.

בשנים 1992–1999 כיהן כראש החטיבה לצפון אמריקה ועוזר הסמנכ"ל לקשרי חוץ ובקרת נשק במשרד הביטחון (כיום האגף המדיני – ביטחוני), שם קידם הדיאלוג הביטחוני-אסטרטגי בין ישראל לארצות הברית, תיאם ביקורי שר הביטחון במדינות זרות והיה שותף לפעילות מול ירדן לקראת החתימה על הסכם השלום באוקטובר 1994. ב-1998, השתתף במשלחת משרד הביטחון לשיחות "וואי פלנטיישן", שבמסגרתן הועבר לישראל מענק הסיוע האמריקאי בסך 1.2 מיליארד דולר.

ב-1999, חזר לוושינגטון ושימש כנציג משרד הביטחון בשגרירות ישראל בוושינגטון בדרגת ציר-יועץ עד 2004. במסגרת תפקידו התמקד בקידום שיתוף פעולה ביטחוני-אסטרטגי בין ישראל לארצות הברית, קידום התעשיות הביטחוניות הישראליות בשוק האמריקאי, הגנת המולדת ופיתוח הקשרים בין משרד הביטחון לזרועות הממשל האמריקאי (משרדי ההגנה, המדינה, המסחר ובתי הקונגרס) בתחומי ההגנה, החוץ והביטחון הלאומי.

בשנים 2005–2014 עבד ד"ר דרזנין במגזר הפרטי, בפיתוח עסקי אסטרטגי בינלאומי בדגש על שוקי ארצות הברית, הודו וישראל. בנוסף, לימד שנתיים במרכז הבינתחומי הרצליה, שם העביר שיעורים בנושא גיבוש המדיניות האמריקאית למלחמה בטרור ולהגנה על המולדת בעקבות פיגועי 11 בספטמבר 2000.

בעל תואר ראשון במדעי המדינה מאוניברסיטת חיפה, תואר שני בתקשורת המונים מהאוניברסיטה העברית, במסגרתה כתב תזה בהדרכת פרופ' עקיבא כהן ופרופ' הלל נוסק שכותרתה "הכיסוי התקשורתי של אירועי טרור מנקודת מבטם של העיתונאים". הוא למד לתואר שלישי בתקשורת המונים מאוניברסיטת מרילנד בארצות הברית. עבודת הדוקטורט שלו בנושא "סיקור חדשותי של אירועי טרור: נקודת המבט התקשורתית". שירת בצה"ל כקצין במודיעין (8200) והשתחרר משירות מילואים פעיל בדרגת רב-סרן.

בחודש יולי 2017 מונה למנכ"ל המשרד לשיתוף פעולה אזורי, תחת השר צחי הנגבי.

בנובמבר 2020 מונה למנכ"ל משרד ההתיישבות, עד סיום כהונתה של ממשלת ישראל השלושים וחמש ב-2021.

ב-2023 מונה לעמוד בראש האגף למדיניות חוץ של המטה לביטחון לאומי.

מתגורר בנתניה, נשוי לענת ואב לשני ילדים.

## קישורים חיצוניים

## הערות שוליים

קטגוריה:מנכ"לי משרד ההתיישבות
קטגוריה:סגל המטה לביטחון לאומי
קטגוריה:מפלסים: אישים
קטגוריה:בוגרי אוניברסיטת חיפה
קטגוריה:בעלי תואר דוקטור מאוניברסיטת מרילנד
קטגוריה:ישראלים שנולדו ב-1956
קטגוריה:מנכ"לי המשרד לשיתוף פעולה אזורי
Shum

"**Shum**" (; בעברית: "**רעש**") הוא שיר באוקראינית של להקת גו איי, ייצג את אוקראינה באירוויזיון לשנת 2021 שברוטרדם, הולנד.

## רקע
השיר יצא לאור ב-22 בינואר 2021. השיר מערב בתוכו סגנון טכנו ופולק אוקראיני. נודע כי השיר ייצג את אוקראינה באירוויזיון 2021 לאחר שגבר על שני שירים אחרים בבחירה פנימית, ב-4 בפברואר 2021. השיר עבר עיבוד במהלך חודש מרץ באותה השנה על מנת להתאימו לפורמט האירוויזיוני, שכן, הוא תוכנן לצאת לא כשיר אירוויזיון אלא כסינגל של הלהקה.

## באירוויזיון
ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות. ב-22 במאי, בגמר התחרות, הגיעה הלהקה למקום החמישי עם 364 נקודות.

## מיקומי שיא

## קישורים חיצוניים

## הערות שוליים

קטגוריה:שירי אוקראינה באירוויזיון
קטגוריה:שירי אירוויזיון 2021
קטגוריה:שירים באוקראינית
פריץ שטוקנברג

**פריץ שטוקנברג** (בגרמנית: **Fritz Stuckenberg**; 16 באוגוסט 1881 – 18 במאי 1944) היה צייר אקספרסיוניסטי גרמני.

## ביוגרפיה
הוא נולד כפרידריך ברנהרד שטוקנברג במינכן, אך עבר עם משפחתו בשנת 1893 לעיר התעשייה בצפון דלמהנורסט (ליד ברמן), שם נכנס אביו כמנהל מפעל. לאחר לימודים לא גמורים של אדריכלות ולימודי אמנות בויימאר ובמינכן, הוא בילה חמש שנים מכוננות (1907–1913) בפריז. משם ערך נסיעות לפונט-אוון וכן לפרובאנס שם הוא "ניקה את לוח הצבעים שלו". הוא השתייך לחוג האמנים ב"קפה דו דום "והציג בכמה מהסלונים והגלריות הטובים ביותר בפריז.

כשחזר לגרמניה, התגורר בברלין, שם התגלה בשנת 1916 על ידי הרווארט ולדן והשתלב בחוג דר שטורם. הוא התיידד עם ארנולד טופ, ולטר מרינג ואחרים. מאוכזב מולדן, הוא הצטרף בשנת 1919 לחוג האמנים סביב ולטר גרופיוס וברונו טאוט, לימים השתייך לקבוצת נובמבר. הוא השתתף בכמה תערוכות "דר שטורם", וכן בתערוכה הדאדאיסטית הראשונה בברלין וכן התצוגת הבאוהאוס השלישית, מציינים את מעמדו בחוגי האמנים של השנים הללו. בראשית שנות העשרים של המאה העשרים הוצגו יצירותיו בגרמניה, ארצות הברית וברית המועצות כחלוץ של האוונגרד האירופי.

מחלות קשות ובעיות כלכליות אילצו את שטוקנברג בכל זאת לחזור להוריו ב"דלמנהורסט הקודרת" בתנאים קשים יותר, פוליטיים ואישיים, הוא פיתח עבודה מאוחרת קונסטרוקטיביסטית וספיריטואליסטית. כל תמונותיו הוסרו ממוזיאונים גרמנים במהלך הטיהורים הנאציים.

בתערוכה הידועה לשמצה "אמנות מנוונת" בשנת 1937 הוצג הציור שלו "רחוב עם בתים" (1921) כדוגמה ל"אמנות מנוונת". במהלך מלחמת העולם השנייה עבר לדרום גרמניה ומת שם, כמעט נשכח לגמרי.

בשנת 1993 הוא התגלה מחדש כחלק מהאוונגרד האמנותי המודרני עם רטרוספקטיבה בדלמנהורסט, ברלין.

חלק גדול מיצירתו ששרדה ניתן לראות כעת בסטאדיש גלרי דלמהנורסט.

## גלריה

File:Fritz Stuckenberg Das Liebespaar.jpeg|האוהבים

File:Fritz Stuckenberg - Mother and Child - 1941.696 - Yale University Art Gallery.jpg|אם וילד

File:Fritz Stuckenberg - Stille der Wirklichkeit - BG-M 0139-76 - Berlinische Galerie.jpg|שתיקת המציאות

File:Fritz Stuckenberg - Abstrakte Komposition, 1919.jpg|קומפוזיציה

File:Fritz Stuckenberg - Landscape in the Park - 1941.695 - Yale University Art Gallery.jpg|נוף בפארק

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1881
קטגוריה:גרמנים שנפטרו ב-1944
מפרץ סינגיטיקוס

**מפרץ סינגיטיקוס** (ביוונית: **Σιγγιτικός Κόλπος**) הוא מפרץ בים האגאי.

המלך הפרסי חשיארש הראשון בנה תעלה ב-480 לפנה"ס בנקודה הצרה ביותר של מצר חצי האי אתוס. הוא השתמש בתעלה במהלך התקדמותו במלחמות יוון–פרס על מנת לעבור במפרץ המוגן.

אורכו של המפרץ הוא 48 ק"מ, רוחבו 24 ק"מ, ועומקו המקסימלי הוא 521 מטר.

## קישורים חיצוניים

קטגוריה:מפרצים בים האגאי
קטגוריה:יוון: מפרצים
המועצה לביטחון המולדת של ארצות הברית

**המועצה לביטחון המולדת** (באנגלית: **Homeland Security Council**, בראשי תיבות: **HSC**) היא ועדה במסגרת משרד הרשות המבצעת של נשיא ארצות הברית, המופקדת לייעץ לנשיא בעניינים הרלוונטיים לביטחון פנים. היועצת לביטחון המולדת כיום היא ג'וליה נשיוואט, ולפניה היועץ לביטחון המולדת היה טום בוסרט, שהחזיק בדרגת עוזרו של הנשיא לביטחון פנים וללוחמה בטרור.

## היסטוריה
המועצה לביטחון פנים (HSC) היא חלק במשרד ההנהלה של הנשיא, והיא הוקמה על ידי הקונגרס ב־2001, ובהמשך הורחבה על ידי צו נשיאותית לביטחון פנים. הוא שימש כממשיך דרכו של מחלקת ביטחון המולדת, שהוקמה ב-20 בספטמבר 2001, מיד לאחר פיגועי 11 בספטמבר. הקונגרס לאחר מכן חיקק את הקמת המועצה לביטחון המולדת בחוק ביטחון הפנים ב-2002, והטיל עליו ייעוץ לנשיא בענייני ביטחון פנים ואכיפה.
ב־23 בפברואר 2009 פרסם ממשל אובמה את הנחיית המחקר הנשיאותית. תזכיר זה הורה על ביקורת בת 60 יום על ביטחון הפנים של הבית הלבן והמבנה נגד טרור. בבדיקה המליץ הנשיא למזג את הצוות התומך במועצה לביטחון המולדת עם הסגל התומך בהמועצה לביטחון לאומי. ב־26 במאי 2009 חתם ברק אובמה על ההמלצה למזג את המועצה לביטחון המולדת ואת המועצה לביטחון לאומי למועצת ביטחון לאומית אחת. ב-10 בפברואר 2014 שם הנשיא אובמה את ראשות הביטחון הלאומי לסגל המועצה לביטחון לאומי.

קובעי המדיניות והמשקיפים התלבטו אם צוות המועצה צריכה להישאר ישות עצמאית בבית הלבן או להתמזג עם צוות להערכת המטרות, ההתחייבויות והסיכונים של ארצות הברית, והמלצות לנשיא ביחס למדיניות ביטחון פנים.

## מבנה
ה-HSC היה דומה למקבילו בביטחון לאומי, המועצה לביטחון לאומי (NSC), שהוקמה בחוק הביטחון הלאומי משנת 1947. ה-HSC שמר גם על קווי דמיון מבניים עם ה-NSC; ה-HSC הורכב מצוות מן המניין המאורגן על ידי אזורי נושא הנוגעים למשימות לביטחון פנים, כאשר המועצה עצמה הורכבה מחברי הקבינט ובכירים בבית הלבן שלמחלקותיהם יש אינטרסים עיקריים בקביעת מדיניות האכיפה וביטחון הפנים. במהלך ממשל בוש עמד בראש המועצה היועץ לביטחון המולדת. המטות המשולבים מורכבים מהיועצים הצבאיים העיקריים של המועצה לביטחון פנים וכן מהמועצה לביטחון לאומי. עקב ההמלצות שביצע אובמה, במועצה לביטחון פנים ובמועצה לביטחון לאומי יש כעת צוות משולב, סגל הביטחון הלאומי (NSS).

אף על פי שדומה בשמו, המחלקה לביטחון המולדת הוא המשרד הרשמי הפדרלי האחראי; בניגוד למחלקה לביטחון המולדת ה-HSC תפקד כחלק מ משרד הרשות המבצעת של נשיא ארצות הברית, ומשך עובדים מכל סוכנויות פדרליות ובשליטתו הישירה של הנשיא.

## חברי המועצה

## ראו גם
* היועץ לביטחון המולדת
* היועץ לביטחון לאומי
* המועצה לביטחון לאומי של ארצות הברית

קטגוריה:ארצות הברית: צבא וביטחון
קטגוריה:ארצות הברית: ארגונים ממשלתיים
קטגוריה:משרד הרשות המבצעת של נשיא ארצות הברית